b'\n_START_ARTICLE_\nBolivijos kairysis revoliucinis jud\xc4\x97jimas\n_START_PARAGRAPH_\nBolivijos kairysis revoliucinis jud\xc4\x97jimas (Naujoji dauguma), (MIR, isp. \xe2\x80\x93 Movimiento de la Izquierda Revolucionaria \xe2\x80\x93 Nueva Mayor\xc3\xada) \xe2\x80\x93 Bolivijos kairioji demokratinio socializmo ideologijos politin\xc4\x97 partija.\n_START_SECTION_\nIstorija\n_START_PARAGRAPH_\n\xc4\xaekurtas 1971 m. susijungus kairiosioms partizanin\xc4\x97ms grup\xc4\x97ms, iki 1978 m. buvo pogrindyje. 1978\xe2\x80\x931980 m. prezidento rinkimuose palaik\xc4\x97 bendr\xc4\x85 kairi\xc5\xb3j\xc5\xb3 j\xc4\x97g\xc5\xb3 kandidat\xc4\x85 Ernan\xc4\x85 Siles\xc4\x85 Suaso. 1982\xe2\x80\x931983 m. \xc4\xaf\xc4\x97jo \xc4\xaf koalicin\xc4\x99 vyriausyb\xc4\x99, Chaim\xc4\x97 Paz Zamora tapo viceprezidentu, 6 MIR nariai tapo ministrais. Vykd\xc4\x97 demokratines reformas, stiprino valstyb\xc4\x97s sektori\xc5\xb3 ekonomikoje, u\xc5\xbesienio prekyboje, prie\xc5\xa1inosi JAV diktatui. 1983 m. nesutar\xc4\x99 su komunistais socialistai i\xc5\xa1\xc4\x97jo i\xc5\xa1 vyriausyb\xc4\x97s, bet 1984 m. baland\xc5\xbeio m\xc4\x97n. gr\xc4\xaf\xc5\xbeo. Ta\xc4\x8diau atsirado nesutarimai partijos viduje, i\xc5\xa1siskyr\xc4\x97 3 frakcijos, vadovaujamos Ch. Paz Zamoros, A. Aranibabos ir V. Delgadiljo._NEWLINE_1985 m. rinkimuose laim\xc4\x97jo 8,9\xc2\xa0% bals\xc5\xb3, 1989 m. koalicijoje su kitais kairiaisiais \xe2\x80\x93 19,6\xc2\xa0%, 1993 m. senate gavo 4 vietas i\xc5\xa1 27, deputat\xc5\xb3 r\xc5\xabmuose 17 viet\xc5\xb3 i\xc5\xa1 130, 1997 m. senate tur\xc4\x97jo 7 vietas, deputat\xc5\xb3 r\xc5\xabmuose 26. V\xc4\x97liau rinkimuose pralaim\xc4\x97davo._NEWLINE_1989\xe2\x80\x931993 m. Chaime Paz Zamora buvo i\xc5\xa1rinktas Bolivijos prezidentu. Ta\xc4\x8diau jo valdymo metu Bolivij\xc4\x85 i\xc5\xa1tiko ekonomin\xc4\x97 kriz\xc4\x97. Jis ir jo bendra\xc5\xbeygiai JAV C\xc5\xbdV buvo apkaltinti prekyba kokainu. Oskaras Eidas kal\xc4\x97jo 4,5 met\xc5\xb3, keli bi\xc4\x8diuliai kal\xc4\x97jime buvo nu\xc5\xbeudyti._NEWLINE_Socialist\xc5\xb3 Internacionalo konsultacinis narys nuo 1986 m._NEWLINE_Pirmininkas nuo 1978 m. Chaim\xc4\x97 Paz Zamora.'